OpenLLM-France/wikimedia huggingface dataset:
# Queens Park Rangers Football Club

Queens Park Rangers Football Club, Ingalaterrako Londres hiriburuko futbol talde bat da, Hammersmith eta Fulham barrutian egoitza duena. Etxeko partiduak Loftus Road estadioan jokatzen ditu.

## Historia
### Sorrera

Queens Park Rangers Football Club taldea 1886an sortu zen St Jude's (1884) eta Christchurch Rangers (1882) elkartzean. Jokalari gehienak Queen's Park auzunekoak zirenez horrela jarri zioten izena taldeari. 1889an profesionalizatu egin ziren baina lehenengo hamarkada luzeetan hirugarren mailako taldea izan ziren.

### Bigarren Mundu Gerraren ondoren

1948an bigarren mailara igo zen eta lau urte egin zuen bertan. 1967an, oraindik hirugarren mailan ari zela, Ingalaterrako Ligako Kopa irabaztea lortu zuen lehen mailako West Bromwich Albion taldeari finalean 3-2 irabazita. 3. mailako talde batek txapela lortzen zuen lehen aldia izan zen.

### Lehen mailan

Bi urte beranduago debuta egin zuen lehen mailan, baina urtebete baino ez zuen bertan iraun. 1973an berriz igo zen lehen mailara eta 1975-76 denboraldian bigarren amaitu zuen liga Liverpoolengandik puntu bakarrera. Inoiz lortu duen posturik onena da. Europan jokatzeko txartela lortu zuen eta UEFA Kopako final laurdenetara iritsi zen, baina AEK Atenasek penalti jaurtiketetan kanporatu zuen. 1979an bigarren mailara itzuli zen. 1982an bigarren mailan ari zela Ingalaterrako Kopako finala jokatu zuen. Tottenhamek 1-0 emaitzaz gainditu zuen.
1983an berriz igo eta 1995 arte egon zen lehen mailan eta ibilbide gorabeheratsua izan zuen arren postu txukunak ere lortu zituen, 1984, 1988 eta 1993ko bosgarren postuak hain zuzen ere.

### XXI mendea

2001 urtean hirugarren mailara jeitsi zen eta bertan egin zituen hiru urte. 2011 urtean lehen mailara igo zen eta hurrengo urteetan igo eta jeitsi ibili da lehen eta bigarren mailen artean.

## Irabazitako txapelketak
### Ingalaterran: 1

* Ingalaterrako Liga (0): bigarrena 1976an.
* Ingalaterrako Kopa (0) : finalista 1982an.
* Ingalaterrako Ligako Kopa (1): 1967

## Kanpo estekak

* (Ingelesez) Webgune ofiziala
* Datuak: Q18723
* Multimedia: Queens Park Rangers F.C. / Q18723
# Ramazzoita

Ramazzoita mineral bat da.

## Ezaugarriak

Ramazzoita elementu kimiko mineralaren formula kimikoa hau da: ${\ce {[Mg8Cu12(PO4)(CO3)4(OH)24(H2O)20][(H0.33SO4)3(H2O)36]}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 2,5 da.

## Erreferentziak

* 1 2 (Ingelesez) «Ramazzoite: Mineral information, data and localities.» www.mindat.org (Noiz kontsultatua: 12-05-2019).
# Rambai

Rambai Bruneiko Tutong barrutian dagoen mukim edo azpibarruti bat da, barrutiaren hegoaldean.

## Mugak

Iparraldean, Lamunin mukim edo azpibarrutiarekin muga egiten du, ekialdean eta hegoaldean, Malaysiako Sarawak estatuko Limbangekin, hegomendebaldean, Belait barrutiko Sukang mukim edo azpibarrutiarekin, mendebaldean, Belait barrutiko Bukit Sawat mukim edo azpibarrutia, eta, azkenik, iparmendebaldean, Ukong mukim edo azpibarrutia.

## Herrixkak

* Kampong Rambai
* Kampong Merimbun
* Kampong Kuala Ungar
* Kampong Benutan
* Kampong Batang Piton
* Kampong Sengkowang
* Kampong Pelajau
* Kampong Kerancing
* Kampong Belaban
* Kampong Mapol
* Kampong Supon Besar
* Kampong Supon Kecil
* Kampong Takalit
* Kampong Lalipo
* Kampong Bedawan
* Kampong Belabau

## Beste toki batzuk
### Urtegia

* Empangan Air Jubli Perak Benutan

### Aintzira

* Tasek Merimbun

## Kanpo estekak

* Datuak: Q2704145
# Ramban barrutia

Ramban barrutia Indiako barruti bat da, Jammu dibisioan, Jamnu eta Kaxmir estatuan. 283.713 biztanle ditu 1.329 kilometro koadrotan.

## Mugakideak

Honako barrutiekin egiten du muga:
Kulgam barrutia

## Ikus, gainera

* Jamnu eta Kaxmir

## Kanpo estekak

* Datuak: Q2321939
* Multimedia: Ramban district / Q2321939
# Rambin

Rambin Alemaniako udalerri bat da, Mecklenburg-Aurrepomerania estatuan. Azken zentsuaren arabera 949 biztanle zituen, 31,47 kilometro koadroko azaleran..

## Kanpo estekak

* Datuak: Q639946
* Multimedia: Rambin / Q639946
# Rambla de Catalunya

Rambla de Catalunya (euskaraz Katalunia Hiribidea) Kataluniako Bartzelona hiriburuaren erdiguneko etorbide bat da. Eixample barrutiaren eskubialdean kokatzen da, Gràcia pasealekua eta Balmes kalearen artean itsasoa-mendia norantzan luzatzen da.
Katalunia plazan hasi eta Diagonal etorbidean amaitzen da. Nagusiki merkatal etorbide bat da, bertan denda ugari topa daitezkelarik.

## Leku nabarmenak

Ramblan nahiz bere inguruan honako leku nabarmenak daude:
* Katalunia plaza
* El Liceu antzokia
* La Boqueria merkatua
* Errege Plaza
* Kolonen monumentua

## Garraiobideak

* Plaça de Catalunya geltokia, Bartzelonako metroa

## Iruditegia

* Aireko ikuspegia.
* Lore saltokia.
* Ibilbidea.
* Ramblako ezaugarrietako bat den olatu itxurako harlauzak.

## Kanpo estekak

* Datuak: Q2456037
* Multimedia: Rambla de Catalunya / Q2456037
# Rambla de Sant Justeko geltokia

Rambla de Sant Just Bartzelonako tranbiaren geltoki bat da, Sant Just Desvern udalerrian dago.
Geltokia 2006n inauguratu zen.
# Ramberg (Renania-Palatinatua)

Ramberg Alemaniako udalerria da. Renania-Palatinatua estatuan kokatuta dago, [[Südliche Weinstraße (barrutia)|Südliche Weinstraße]] barrutian. 2014an 940 biztanle zituen 7,75 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q564605
* Multimedia: Ramberg (Pfalz) / Q564605
# Rambergita

Rambergita sulfuro motako minerala da eta wurtzita taldearen kidea da.

## Ezaugarriak

Rambergita sulfuro mineralaren formula kimikoa hau da: ${\ce {MnS}}$. Sistema hexagonalaren arabera sortzen ditu kristalak. Mohs eskalaren arabera duen gogortasunaren balioa 4 da.

## Erreferentziak

* 1 2 (Ingelesez) «Rambergite: Mineral information, data and localities.» www.mindat.org (Noiz kontsultatua: 12-05-2019).
# Pitt "Gaztea"

    Artikulu hau semeari buruzkoa da; beste esanahietarako, ikus «William Pitt (argipena)».
William Pitt Gaztea (Hayes, Kent, 1759ko maiatzaren 28a - Londres, 1806ko urtarrilaren 23a) politikari ingelesa izan zen, Pitt Zaharraren semea. Cambridgeko Unibertsitatean ikasketak egin ondoren, abokatu-lanetan hasi zen 1780an. Urtebete geroago, legebiltzarkide hautatu zuten, eta, hurrengo urtean, Ekonomiako ministro (Chancellor of the Exchequer) izendatu zuten. 1783an, gobernua osa zezala agindu zion Jurgi III.a erregeak. Aldez aurretik zaharkitua zegoen legebiltzarra berritzeko asmoak agertu zituen, progresistagoa izan zedin.
Ekonomiako ministro zela, Ingalaterraren eta Estatu Batuen arteko kolonietako gerren ondorioz, Ingalaterrak pilatutako zorrari aurre egin behar izan zion. Zerga berriak asmatu zituen, kontrabandoari aurre egin zion, aduanetako administrazioa arindu zuen, eta krisia gainditzeko bestelako ekonomia-neurriak hartu zituen. Frantziako Iraultzak, Ingalaterrarentzat mehatxu militarra izateaz gainera, Irlandako Iraultza Katolikoa bultzatu zuen.
1801ean erregeak Pittek nahi zituen erreformak indarrean jartzea saihestu zuelarik, azken horrek uko egin zion gobernuan jarraitzeari. 1804an itzuli zen aginpidera, harik eta 1806an Pittek bultzatutako Austria, Errusia, Suedia eta Britainia Handiaren arteko koalizioak Ulmeko eta Austerlitzeko guduak Frantziaren aurka galdu zituen arte. Handik aste gutxira hil zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q128902
* Multimedia: William Pitt the Younger / Q128902
# Pitstone

Pitstone, Ingalaterrako erdialdean dagoen herri bat da, Buckinghamshire konderrian.
2016an 2.952 biztanle zituen.
* Datuak: Q2698460
* Multimedia: Pitstone / Q2698460
# Pitt konderria (Ipar Carolina)

Pitt konderria (ingelesez: Pitt County) Ipar Carolinako konderri bat da, Ameriketako Estatu Batuetan. Hiriburua Greenville da. 2010eko zentsuaren arabera 168.148 biztanle zituen, Pitt kilometro koadroko azaleran.

## Geografia

Pitt konderriak 1.695,99 kilometro koadro ditu. Horietatik 7,38 ura dira. Beste 1.688,61 lurra dira. Biztanleria dentsitatea 99,14 da.

## Demografia

2010eko zentsoan bizi ziren 168.148 pertsonetatik 105.240 txuriak edo hispanoak dira. Horietatik hispano edo latino kategorian 9.202 dira. 56.813 beltzak edo afroamerikarrak. 474 amerikar natiboak ziren eta 71 Hawaii edo Pazifikoko irletako natiboak. 2.561 asiarrak ziren. Bestelako arraza bat kategorian 290 biztanle daude. Bukatzeko euren burua arraza bat baino gehiagotan 2.699 pertsonek kokatzen zuten.

### Biztanleria piramidea
## Kanpo estekak

* Datuak: Q506220
* Multimedia: Pitt County, North Carolina / Q506220
# Pitt udalerria, Wyandot konderria (Ohio)

Pitt udalerria Ameriketako Estatu Batuetako Ohio estatuko udalerri bat da, Wyandot konderrian. Azken zentsuaren arabera 909 biztanle zituen, 39.5 milia karratu (102 km$^2$) eremuan.

## Ekonomia

2020ko zentsuaren arabera, Pitt udalerriak 524 etxebizitza zeuden. Per capita diru-sarrerak 33.864 estatubatuar dolar ziren.

## Kanpo estekak

* Datuak: Q7199100
* Multimedia: Pitt Township, Wyandot County, Ohio / Q7199100
# Pitsusjärvi

Pitsusjärvi aintzira Enontekiö udalerri finlandiarrean dagoen aintzira bat da, Raittijärvi sami herrixkatik eta Norvegiako mugatik hurbil dagoena. Käsivarsi Eremu Basatian dago, Lappi osoko hegazti-espezie ugarienak aurki daitezkeen eremu basatian, hain zuzen; aliota txikiak, antzara nanoak, belatz handiak, elur-hontzak, eskandinaviako lagopodoak, ipar-belatzak, ipar-kaskabeltzak, laponiako kaskabeltzak, marikoi isats-luzeak, negu txontak eta papourdinak dira, esaterako, aintzira inguruan aurki daitezkeen hegazti-espezie batzuk. Inguruko baldintza latzei probetxu ateratzea lortu duten animalia ugari dago ere; hala nola, azeri zuri eta gorriak, elur-oreinak, erbinude zuriak, eskandinaviako lagopodo eta lursaguak, ipar-katamotzak, jatunak, mendi lemingak, lursagu txikiak eta tundrako satorrak.
Uda partean iristen diren beste ohiko biztanle batzuk hartz arreak eta otsoak dira.
Riimmajávri aintzira Pitsusjärviren bizilagun nagusia da. Zuzenean Eskandinaviako mendietatik datorren Govdajohka ibaiko urak betetzen du aintzira; bestalde, ateratzeko orduan, ura, Pitsusköngäs ur-jauziaren eta Lätäseno ibaiaren bitartez, Botniako Golkoraino doa. Aintziraren ertz batean dagoen, Pitsusköngäs Finlandiako ur-jauzi ospetsuenetako bat da bere garaierari esker. Gutxi gorabehera, azarotik ekainera izoztua egon ohi da aintzira.
Aintzira oso ezaguna da arrantza munduan; izan ere, bertan, amuarrain marroi eta laponiako amuarrain artiko handienak arrantzatzera uda partean etorri ohi diren arrantzaleen kopurua handia da.

## Erreferentziak

* ↑ Käsivarren erämaa-alue

## Kanpo estekak

* Datuak: Q11888040
* Multimedia: Lake Pitsusjärvi / Q11888040
# Pitsusköngäs

Pitsusköngäs ur-jauzia, Finlandiako ur-jauzi altuena da 17 metroko altuerarekin. Käsivarsi Eremu Basatian dago, Lappi lurralde osoko hegazti-espezie ugarienak aurki daitezkeen eremu basatian hain zuzen; aliotak, antzarak, elur-hontzak, kaskabeltz handiak, marikoi buztanluzeak eta txontak dira esaterako, aintzira inguruan aurki daitezkeen hegazti-espezie batzuk. Inguruko baldintza latzei probetxu ateratzea lortu duten animalia ugari dago; hala nola, azeri artikoak, elur-orein basatiak, eper zuriak, erbinude zuriak, ipar-katamotz beldurtiak, jatunak, leming bizkorrak, lursagu txikiak eta tundrako satorrak.
Uda partean iristen diren beste ohiko biztanle batzuk hartz arreak eta otsoak dira.
Pitsusjärvi aintziraren amaieran dago, Govdajohka ibaiko urek sortua.

## Ikus, gainera

| Enontekiö | Käsivarsi EB | Pitsusjärvi aintzira |

## Erreferentziak

* 1 2 Käsivarren erämaa-alue

## Kanpo estekak

* Datuak: Q2326924
* Multimedia: Pihtsusköngäs / Q2326924
# Pitt "Zaharra"

    Artikulu hau aitari buruzkoa da; beste esanahietarako, ikus «William Pitt (argipena)».
William Pitt Zaharra (Londres, 1708ko azaroaren 15a - Hayes, Kent, 1778ko maiatzaren 11a) politikari ingelesa izan zen, Pitt Gaztearen aita. Etonen, Oxforden eta Herbehereetako Utrechteko unibertsitatean egin zituen ikasketak, eta gaztetandik izan zituen harreman estuak aristokraziarekin. 1735ean Behe Ganberan jarleku bat hartzeko proposamena egin zioten eta onartu zuen. Hasieratik britainiar kolonien hedatzea izan zuen helburu, eta askoz ere garrantzi handiagoa ematen zion itsas armadari eta haren nagusitasunari Europan egin zitzaketen konkistei baino. Hizlari bikaina izan zen legebiltzarrean eta oso kargu garrantzitsuak izan zituen administrazioan. Frantziaren aurkako Zazpi Urteko Gerra hasi zenean (1756-1763) gobernua osatzeko agindua hartu zuen, hala eskatzen baitzuen herriak gerra hasieran gertatutako gudu galtzeak ikusirik. Frantziari kolonietan eta itsasoan aurre egitea erabaki zuen Pittek eta horrenbestean garaipena lortu zuen Ingalaterrarentzat. Garai hartan lortu zuen Ingalaterrak Kanadaren gaineko nagusitasuna ere. 1766-1768 urteetan gobernuburu izan ondoren erretiratu zen politikagintzatik.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q208663
* Multimedia: William Pitt, 1st Earl of Chatham / Q208663
# Radosław Kamiński

Radosław Kamiński (1989ko irailaren 28a - ) Poloniako futbolaria da. Krzysztof Kamińskiren anaia da.
Hainbat futbol taldetan jokatu du, esaterako Fujieda MYFCn.

## Kanpo estekak

* (Japonieraz) J.League Data Site
* Datuak: Q21286373
# Radovanu

Radovanu Errumaniako udalerri bat da, Călărași konderrian. 3.695 biztanle ditu, 59,08 kilometro koadroko azaleran banatuta.

## Herriak

Udalerrian honako herriak daude:
Radovanu $^{(en)}$ Valea Popii $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q2716733
* Multimedia: Radovanu, Călărași / Q2716733
# Radovan

Radovan Errumaniako udalerri bat da, Dolj konderrian. 1.150 biztanle ditu, 49,35 kilometro koadroko azaleran banatuta.

## Herriak

Udalerrian honako herriak daude:
Radovan $^{(en)}$ Fântânele $^{(en)}$ Târnava $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q12725077
# Radovanita

Radovanita fosfato motako minerala da.

## Ezaugarriak

Radovanita fosfato mineralaren formula kimikoa hau da: ${\ce {Cu2Fe^{3+}(AsO4)(HAs3+O3)2 * H2O}}$. Sistema ortoerronbikoaren arabera sortzen ditu kristalak.

## Erreferentziak

* 1 2 (Ingelesez) «Radovanite: Mineral information, data and localities.» www.mindat.org (Noiz kontsultatua: 12-05-2019).
# Raül López

Raül López Molist (Vic, 1980ko apirilaren 15a -) saskibaloi jokalari ohi kataluniarra da..

## Ibilbidea

Jaioterriko Club Bàsquet Vic hasi ondoren, hasta que un ojeador del Joventut Badalonak fitxatu zuen. 2001ean Utah Jazzek hautatua, NBAn jokatu zuen 3 urtez.

## ACBko ibildidea.

Junior selekzioan eduki zuen jarduera bikainak eta Juventud taldean igaro zituen denboraldietan Real Madrilen arreta bereganatu zuen. Honek, 300 miloi peseta ordain zituen jokalari honen truke, ACB ligaren historian bigarren transferentziarik handiena bihurtzen zelarik Milan Gurovic-en atzetik.
Denbora gutxian, jarraitzaile zurien maitasuna lortu zuen, egin zuen lehen denboraldia zela eta. Hala eta guztiz ere, bigarren denboraldian joko antolatzaile honek, belauneko lesio larria eduki zuen: eskuineko belaunean , lotailu haustura izan zuen. Operazio bat eta 6 hilabete igaro ziren, Raül Lópezek berriz kantxara itzuli arte maiatzean.
Urte bat lehenago, 24.zenbakia hautatuta geratu zen NBAko Draft-ean. Lehen denboraldian uko egin zion NBAan jokatzeari , baina lesioa eta gero, liga estatubatuarrera joan zen.

## Espainiar selekzioa

Espainiako selekzio juniorreko kapitain gisa aritu zen, eta Mannheimen Txapelketan eta Lisboako Munduko Txapelketan (1999) urrea irabazi zuen junior kategorian, eta selekzio hartako buruzagietako bat izan zen. Utah Jazzekin kontratua sinatu ondoren, Indianapoliko Munduko Txapelketarako selekzioarekin hasi zen prestatzen. Espainiako Selekzioak 5.ppostua lortu zuen.
008an zilarrezko domina irabazi zuen Joko Olinpikoetan. Pekin eta Espainiako Selekzioa, AEBen aurkako final trinkoaren ondoren.'
Urtebete geroago, 2009an, Espainiako selekzioak, Raül bere oinarrietako bat zela, urrezko domina lortu zuen Polonian.
Raül Lópezen azken nazioartekotasuna 2010eko abuztuan izan zen, 12 jokalariren zerrendan sartu zenean 2010eko Turkiako Munduko Txapelketan parte hartzeko, José Manuel Calderónen ordez, lesionatuta baitzegoen.

## Taldeak

* Club Bàsquet Vic (Harrobia)
* Joventut Badalona (Harrobia 1995-1998)
* Joventut Badalona (1998-2000)
* Real Madrid (2000-2002)
* Utah Jazz (2002-2005)
* Akasvayu Girona (2005-2006)
* Real Madrid (2006-2009)
* BC Khimki (2009-2011)
* Bilbao Basket (2011-2016)

## Estatistikak
### NBA. Temporada regular

| Urtea | Taldea | JP | PT | PD | %KJ | %3J | %JL | RPP | AP | LAP | TPP | PPP |
| 2003-2004 | Utah Jazz | 82 | 11 | 19.7 | .431 | .294 | .863 | 1.9 | 3.7 | .8 | .0 | 7.0 |
| 2004-2005 | Utah Jazz | 31 | 15 | 16.7 | .422 | .444 | .818 | 1.3 | 4.0 | .7 | .1 | 5.2 |
| Guztira | Guztira | 113 | 26 | 18.9 | .429 | .346 | .853 | 1.7 | 3.8 | .7 | .0 | 6.5 |

## Palmaresa

* ACB Liga: txapelduna (2006-2007, Real Madrid)
* Espainiako Saskibaloi Errege Kopa: txapeldunordea (2006-2007, Real Madrid)
* Eurocup: txapelduna (2006-2007, Real Madrid)
* Eurobasket: urrezko domina (Espainia, 2009)
* Olinpiar Jokoak: zilarrezko domina (Espainia, 2008)

## Erreferentziak

* ↑ ACB Ligaren webgunea
* Datuak: Q360894
* Multimedia: Raúl López / Q360894
# Račice (Rakovníkeko barrutia)

Račice Txekiar Errepublikako udalerri bat da. 164 biztanle ditu eta 9,82 kilometro koadroko azalera. Rakovníkeko barrutian dago.

## Kanpo estekak

* Datuak: Q2703996
* Multimedia: Račice (Rakovník District) / Q2703996
# Raül Refree

Raül Fernández Miró (Bartzelona, 1976), Refree izenez ezagunagoa, musikari, konpositore eta ekoizle katalana da. Bere musika-produkzioek rock esperimentala, flamenkoa, autore-kanta eta pop-a uztartzen dituzte, eta, proiektuaren arabera, jazz-eragin noizbehinkakoak dituzte. Katalanez eta gaztelaniaz interpretatzen ditu bere konposizioak. Ekoitzi dituen diskoen artean daude, besteak beste, Silvia Pérez Cruz, Rodrigo Cuevas, Amaia Romero, La M.O.D.A., Guitarricadelafuente, Ricky Martin, Rosalia, C Tangana, Christina Rosenvinge, Lee Ranaldo, Rocío Márquez, Nacho Umbert, Senior i el Cor Brutal, Roger Mas, Las Migas, Josh Rouse, Kiko Veneno eta Mala Rodríguez artistenak.
Arte eszenikoekiko interesa dela eta, film batzuen soinu-bandak ere konposatu ditu; besteak beste, Isaki Lacuestaren Entre dos aguas (horrekin irabazi zuen jatorrizko musikarik onenaren Gaudí Saria), Black is Beltza, Fermin Muguruzak 2018an estreinatu zuen animazio-filma, eta Marta Lallana eta Ivet Castelo-ren Ojos negros drama familiarra 2019an.

## Erreferentziak

* ↑ (Gaztelaniaz) Escobar, Ramón Fernández. (2008-01-06). «Refree, el nuevo cantautor mediterráneo» El País ISSN 1134-6582. (Noiz kontsultatua: 2023-02-04).
* ↑ Irureta, Maialen Unanue. ««Ez dut presarik izan argitaratzeko»» Berria (Noiz kontsultatua: 2023-02-04).
* ↑ (Katalanez) 324cat. (2019-01-27). «"Entre dos aguas", d'Isaki Lacuesta, arrasa als Gaudí i guanya 7 dels 9 premis a què optava» CCMA (Noiz kontsultatua: 2023-02-04).
* ↑ Lizarralde, Mikel. «Musika bidaia bat» Berria (Noiz kontsultatua: 2023-02-04).
* ↑ (Katalanez) Enderrock.cat. «Una mirada als «Ojos negros» de Refree | Enderrock.cat» www.enderrock.cat (Noiz kontsultatua: 2023-02-04).
* ↑ Lizarralde, Mikel. «'Black is beltza' porturatzear da» Berria (Noiz kontsultatua: 2023-02-04).

## Kanpo estekak

* Datuak: Q6103567
* Multimedia: Raül Refree / Q6103567
# Raül Romeva

Raül Romeva i Rueda (Madril, 1971ko martxoaren 12a) kataluniar analista eta politikari bat da. Gaur egun Kataluniako Generalitatea bozeramailea eta Kanpo Harremanetarako kontseilaria da. Eleanitza da, katalana eta gaztelaniaz gain, ingelesa, frantsesa, italiera eta serbokroaziera mintzatzen ditu, horregatik Generalitateko nazioarteko prentsaurrekoetan ingelesez edo frantsesez mintzatzen, bera agertu ohi da.
Madrilen jaio arren, 9-22 urte artean Caldes de Montbui udalerrian bizi izan zen. Bartzelonako Unibertsitate Autonomoan Ekonomia Zientzietan lizentziatua eta nazioarteko harremanetan doktoratua. Balkanetako Gerran Bosnia-Herzegovinako gatazkan Kroaziako errefuxiatu zelaietako jendeari laguntza humanitarioa etaemateko ekimenen bultzatzailea iza zen. UNESCO eta Europako Segurtasun eta Lankidetzako Antolakundean lanean jardun zuen.
2004-2014 artean Europako Parlamentuan Iniciativa per Catalunya Verds alderdiko parlamentaria izan zen. 2017ko urriko independentzia aldarrikapenaren eta 155. artikuluaren aplikazioaren ondotik, Audientzia Nazionalak Raul Romeva atxilotu zuen, Kataluniako Gobernu osoarekin batera.

## Idazlanak

* 1997 — Pau i seguretat a Europa: prevenció de conflictes armats a l'Europa de la postguerra freda (CUNESCO, 1997)
* 1999 — Bòsnia-Hercegovina: lliçons d'una guerra (UNESCO, 1998) ISBN 978-84-89622-60-9
* 2000 — Desarme y desarrollo: claves para armar conciencias (Intermón Oxfam, 2000) ISBN 978-84-89970-72-4
* 2003 — Bosnia en paz: lecciones, retos y oportunidades de una posguerra contemporánea (Catarata, 2003) ISBN: 84-8319-158-X
* 2003 — Guerra, posguerra y paz: pautas para el análisis y la intervención en contextos posbélicos o postacuerdo (Icaria, 2003) ISBN 978-84-7426-652-8
* 2012 — Sayonara Sushi (Novela / Plaza & Janés / Rosa dels Vents 2012) ISBN 978-84-01-38800-2

## Ikus, gainera

* Kataluniako prozesu independentista
* Kataluniaren independentziarako 2017ko erreferenduma

## Erreferentziak

* ↑ Tolaretxipi, Amagoia Mujika. «Kataluniako Gobernua, espetxera» Berria (Noiz kontsultatua: 2017-11-10).
* Datuak: Q2065232
* Multimedia: Raül Romeva / Q2065232
# Pleurodira

Pleurodira dortoka azpi-orden bat da. Munduko hainbat lekutan aurki daitezke.

## Familiak eta generoak

* Chelidae Gray, 1825
** Acanthochelys Gray, 1873
** Chelodina Fitzinger, 1826
** Chelus Duméril, 1806
** Elseya Gray, 1867
** Elusor Cann & Legler, 1994
** Emydura Bonaparte, 1836
** Hydromedusa Wagler, 1830
** Mesoclemmys Gray, 1873
** Myuchelys Thomson & Georges, 2009
** Phrynops Wagler, 1830
** Platemys Wagler, 1830
** Pseudemydura Siebenrock, 1901
** Rheodytes Legler & Cann, 1980
** Rhinemys Wagler, 1830
* Pelomedusidae Cope, 1868
** Pelomedusa Wagler, 1830
** Pelusios Wagler, 1830
* Podocnemididae Cope, 1868
** Erymnochelys Baur, 1888
** Peltocephalus Duméril & Bibron, 1835
** Podocnemis Wagler, 1830

## Kanpo estekak

* Datuak: Q621851
* Multimedia: Pleurodira / Q621851
* Espezieak: Pleurodira
# Pleurohoplites

Pleurohoplites ongi ezagunak diren ammonite izeneko zefalopodoen artean genero fosil bat da. Kretazeoan bizi ziren, Albiarrean, hau da, orain dela 112 milioi urtetik 99,6 milioi urtera gutxi gorabehera. Lehen agerpena Albiarreko goiko estratuetan eman zen.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).

## Kanpo estekak

* Datuak: Q7205229
# Pleuronectoidei

Pleuronectoidei arrain pleuronektiformeen subordena da.

## Familiak

* Paralichthyidae
* Bothidae
* Citharidae
* Achiridae
* Samaridae
* Soleidae
* Scophthalmidae
* Cynoglossidae
* Pleuronectidae
* Paralichthodidae
* Poecilopsettidae
* Rhombosoleidae
* Achiropsettidae

## Erreferentziak

* ↑ Nelson, J. S.. (2006). Fishes of the World. (4. argitaraldia) Hoboken, New Jersey: John Wiley & Sons.

## Kanpo estekak

* Datuak: Q1307129
* Espezieak: Pleuronectoidei